stanford-oval/wikipedia huggingface dataset:
עכסן שחור-זנב
מאפיינים

אורכו של העכסן 75 עד 107 סנטימטרים (ואף נמצאו פרטים שאורכם 129 סנטימטרים), והוא בעל גוף בצבע צהוב וחום עד ירוק זית וזנב בצבע שחור (זה מקור שמו של העכסן). הנקבה גדולה יותר מהזכר. הוא משיל את עורו כמה פעמים בשנה.
הנחש חי בדרום מערב ארצות הברית באריזונה, ניו מקסיקו, טקסס, מפרץ קליפורניה ובמקסיקו עד מדינת אואחאקה, במגוון בתי גידול כמו מדבריות, ערבות ואזורים הרריים.
הנחש ניזון בעיקר ממכרסמים ויונקים קטנים אחרים אך גם מעופות וזוחלים קטנים כמו לטאות ונחשים אחרים. הארס שלו כולל בעיקר המטוקסין, אך הוא פחות ארסי מעכסן גב-יהלום מזרחי ועכסנים אחרים. למרות זאת הוא בעל שיני ארס גדולות יותר משאר העכסנים וכדי שהארס יהיה יעיל הוא צריך להזריק כמויות גדולות מהארס לטרפו.
באביב ובסתיו הנחש פעיל בעיקר ביום ואילו בקיץ הוא פעיל לילה. בחורף הוא ישן תרדמת חורף במחילות של בעלי חיים אחרים. הנקבה משריצה 4 עד 12 נחשים קטנים בקיץ, והצאצאים נשארים עם האם עד שהם עצמאיים.
תוחלת החיים של נחש זה היא 15 עד 20 שנה. מצב השימור של נחש זה על פי הרשימה האדומה של IUCN הוא ללא חשש עקב תפוצה גדולה ונוכחות באזורים מוגנים רבים.
הערות שוליים

1 2  עכסן שחור־זנב באתר הרשימה האדומה של IUCN
↑  1975. A Field Guide to Reptiles and Amphibians of Eastern and Central North America. Second Edition. [First published in 1958]. Houghton Mifflin Company. Boston. 429 pp. 48 plates
פיטו אלקסין

פיטואלקסינים (Phytoaleixns) הם מטבוליטים משניים שצמחים מייצרים כחומרי הגנה בתגובה להתקפה או לנזק שנגרם על ידי חרקים, חיידקים, פטריות, קרינה אולטרה-סגוליות חזקה ומצבי עקה שונים.
חומרי הגנה אלו, נעדרים בדרך כלל או שהם מצויים ברמות נמוכות בצמחים שלא עברו פגיעה או נזק. במקרה ההפוך, תגובת ההתגוננות של הצמח היא על ידי הפעלת מסלולים מטבוליטים משניים שמביאים לייצורו של הפיטואלקסין.
בתגובה זו מעורבים לעיתים גורמים רבים, לרבות ההורמונים (ססטמי) הצמחיים חומצה יסמונית (Jasmonic acid) ומתיל יסמונט.
כמו כן, העלות האנרגטית של יצורם של מטבוליטיים משניים בכלל ופיטואלקסינים בפרט לעיתים יקרה מאוד עבור הצמח ויכולה לגרום במקרים מסוימים לפחיתה ביבול בגידולים חקלאים.
עכסן מערב מקסיקני

| עכסן מערב מקסיקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: עכסן
מין:: עכסן מערב מקסיקני
שם מדעי
 Crotalus basiliscus ‏קופ, 1864
תחום תפוצה


עכסן מערב מקסיקני (שם מדעי: Crotalus basiliscus) הוא מין של נחש ממשפחת הצפעיים החי במערב מקסיקו באזורים יבשים. הוא שייך לקבוצת העכסנים המרשרשים בזנבם כדי להפחיד את אויביהם.
מאפיינים

מין זה הוא אחד הגדולים שבעכסנים: אורכו הממוצע 150 ס"מ אך יכול להגיע גם ל-204 ס"מ. הנקבות גדולות וכבדות מהזכרים ומבנה הגוף מגושם וכבד. העכסנים לא מהירים מאוד בתנועה. כמו לרוב העכסנים יש לו שורה של 25-29 רצועות שחורות לאורך הגב ובקצה הזנב ישנו מעין "פעמון" לבן איתו הוא מקרקש. ראשו קטן ומעוגל ובתוכו ניבים ארוכים. צבעו חום בהיר או אפור עד חום כהה וראשו בעיקר אפור. הפרטים הבוגרים בסופו של דבר מקבלים גוון ירוק-זית.
הנחש חי לאורך מישור החוף המערבי של מקסיקו מסונורה למיצ'ואקאן ויכול לחיות גם במדבריות קקטוסים. הוא יוצא לצוד בלילות כדי לא לאבד מים. הוא מחכה לטרף קטן במארב ומכיש אותו במהירות. הארס מכיל טוקסינים הפוגעים במערכת החיסון והדם והחיה הקטנה מתה מהר מקרישת דם. הכשת הנחש מסוכנת גם לבני-אדם, אך ניתנת לטיפול באמצעות נסיוב הנמצא בבתי-חולים.
הערות שוליים

↑  עכסן מערב מקסיקני באתר הרשימה האדומה של IUCN
עבודה נשית

עבודה נשית (באנגלית: Women's work) הוא מונח המשמש לציון העובדה כי עבודה מסוימת מתאימה או מבוצעת באופן מסורתי על ידי המין הנשי בלבד.
מאפיינים

עבודה נשית יכולה לציין עבודה במשק בית או עבודה בשוק העבודה הכללי.
מושג זה הוא ביטוי לסדר הפטריארכלי שמאפיין את מרבית החברות בעולם מזה כמה אלפי שנים. בחברה פטריארכלית נוצרו מוסדות שקבעו ציפיות שונות מגברים ונשים. מכיוון שהגבר ולא האישה נתפש כ״נורמה״, הציפיות מנשים נחותות יותר ולכן גם לעבודה נשית יש ערך נמוך בהשוואה לעבודה גברית.
ישנם מספר סוגים של עבודה נשית:
עבודה שמסיבה ביולוגית ניתנת להיעשות על ידי נשים בלבד, כגון פונדקאות, הנקה, דוגמנות לבגדי נשים.
עבודתה של עקרת בית - עבודה שמבוצעת באופן מסורתי על ידי נשים במשק ביתן: גידול ילדים (החלפת חיתולים, גמילה מחיתולים, רחצה, הלבשה, האכלה), וניהול משק בית: בישול, תפירה, גיהוץ, ניקיון, קניות במכולת, שיחור מזון.
עבודה שמבוצעת באופן מסורתי על ידי נשים בשוק העבודה (עבודת צווארון ורוד): מטפלת, אומנת, או-פר, גננת.
כיום עדיין קיימים סטראוטיפים שקשורים לעבודה נשית או לעבודה שמתאימה יותר לנשים. רבים בחברה תופסים גברים כבעלי יכולת וסמכות רבות יותר מאשר נשים. כתוצאה מכך, לנשים קל יותר למצוא עבודות שקשורות ל״תפקידים נשיים מסורתיים״ בתור ״האם״ או ״המטפלת״. עבודות אלו אינן דורשות סמכות רבה ונתפסות בטעות כעבודות קלות. למשל, באוניברסיטאות גברים מחזיקים ברוב המשרות האקדמיות בעוד נשים מחזיקות במשרות שירות מנהליות רבות יותר.
המושג עשוי לשמש גם לגנאי, למשל כאשר מוטל על גבר לבצע תפקיד המוגדר כ"עבודה נשית".
ביהדות

פרק זה טעון שכתוב. אנא תרמו לוויקיפדיה .  הסיבה היא ניסוחים לא ברורים ולא מפורטים מספיק.
על פי חז"ל, שעבוד מצרים כלל החלפה של "מלאכת אנשים לנשים", וכן של "מלאכת נשים לאנשים". החלפה זו לדעת רבי יונתן היא משמעות הביטוי "עבודת פרך".
בהלכה, במסגרת החיובים ההדדיים שבין גבר ואישה שנישאו, בעוד שמן הבעל מצופה לפרנס את רעייתו, על האישה הוטל לבצע פעולות אלו: "טוחנת, ואופה, ומכבסת, מבשלת, ומניקה את בנה, מצעת לו המטה ועושה בצמר".
עבודה נשית מאמצע המאה ה-20

המושג עבודה נשית הנכיח עד אמצע המאה ה-20 את הפערים בין גברים לנשים בכלל ובתחום העבודה בפרט. המושג יצר מצב דיכוטומי בו ישנה הפרדה בין תחומי העבודה, השייכים לגברים ולנשים. השינויים החברתיים, כלכליים, תרבותיים וטכנולוגיים שהתרחשו באותה תקופה שינו את מודל העבודה במשק הבית, וערערו את הגדרתו של המושג עבודה נשית. המודל החדש הוא "מודל שני המפרנסים" שבעקבותיו גברים לוקחים חלק פעיל יותר מאשר בעבר בטיפול בילדים ובעבודות הבית. בשל השינויים שחלו בחלוקת העבודה בין גברים לנשים נראה כי שני בני הזוג מעדיפים להקדיש יותר זמן למשפחה, ובשל כך מצמצמים את שעות העבודה מחוץ לבית. פרקטיקה זו תורמת לשוויון רב יותר במשק הבית ולחלוקת תפקידים מאוזנת יותר בין נשים וגברים. ניסיון האיזון בחלוקת התפקידים בתוך משק הבית מאפשר לנשים הזדמנויות תעסוקה רבות יותר, מה שמוביל לצמצום האפליה הקיימת בתחומי העיסוק, השכר והקידום. דוגמה לכך הוא השינוי שחל ב"מדיניות תומכת התעסוקה" שמונהגת במדינות שונות בעולם, שכיום כוללת הן את הגברים והן את הנשים. בעקבות כניסתו של הגבר כמבצע תפקידים טיפוליים במשק הבית המדיניות החדשה כוללת, לדוגמה, נקודות זיכוי במס לנשים וגם לגברים, וחופשות לידה הניתנות לניצול גם בידי האבות. לבסוף, כניסת הגברים לטיפול בילדים ובמשק הבית מטשטשת במעט את הפערים שנוצרו בין גברים לנשים בשוק העבודה, ומאפשרת לנשים להיות פנויות יותר להשקיע בקריירה שלהן. לפיכך, עבודה שהוגדרה פעם כנשית היא עבודה שמבוצעת היום גם על ידי גברים.
ראו גם

צווארון ורוד
הפרדת עיסוקים מגדרית
הערות שוליים

1 2  Bird, S., Litt, J., & Wang, Y. (2004). Creating status of women reports: Institutional housekeeping as" Women's Work". NWSA Journal, 194-206.
↑  שמות רבה פרשה א סימן יא.
↑  משנה מסכת כתובות פרק ה משנה ה.
↑  חיה שטייר, סוף עידן "המפרנס היחיד": משפחות עם שני מפרנסים בישראל, משפחות עובדות: הורים בשוק העבודה בישראל-היבטים חברתיים, כלכליים ומשפטיים, 2010, עמ' 12-39
↑  Janet C. Gornick, Marcia K. Meyers, Families That Work: Policies for Reconciling Parenthood and Employment, Russell Sage Foundation, 2003-08-28, ISBN 978-1-61044-251-0. (באנגלית)
פסק דין One, Inc. נגד אולסן
לקריאה נוספת

Mencimer, Stephanie (ביולי 2001), "Review: Courting Justice", Washington Monthly, ISSN 0043-0633, נבדק ב-14 בינואר 2008 {{citation}}:  (עזרה), describing
Index of ONE Magazine issues
Homosexuality and Free Speech: The 1958 ONE Case* Rasmusen, Eric (13 בספטמבר 2006), "Homosexuality and Free Speech: The 1958 ONE Case", Eric Rasmusen's Weblog, אורכב מ-המקור ב-21 בספטמבר 2008, נבדק ב-14 בינואר 2008 {{citation}}:  (עזרה)
Bianco, David (2 באוגוסט 1999), "One Magazine", Planet Out, אורכב מ-המקור ב-2007-12-12, נבדק ב-14 בינואר 2008 {{citation}}:  (עזרה)
הערות שוליים

↑  Geidner, Chris (2019-06-19). "The Court Cases That Changed L.G.B.T.Q. Rights". The New York Times (באנגלית אמריקאית). ISSN 0362-4331. נבדק ב-2019-06-21.
↑  "History". www.onearchives.org. נבדק ב-9 באפריל 2018. {{cite web}}:  (עזרה)
1 2 3  Murdoch, Joyce; Price, Deb (8 במאי 2002). "ONE Standard of Justice". Courting justice: gay men and lesbians v. the Supreme Court. Basic Books. pp. 27–50. ISBN 978-0-465-01514-6. נבדק ב-9 באוקטובר 2011. {{cite book}}:  (עזרה)
↑  William N. Eskridge, Jr. (1997). "Privacy Jurisprudence and the Apartheid of the Closet, 1946–1961". Florida State University Law Review. אורכב מ-המקור ב-12 במאי 2008. נבדק ב-14 בינואר 2008. {{cite web}}:  (עזרה)
1 2 3  Savage, David G. (11 בינואר 2015). "Supreme Court faced gay rights decision in 1958 over 'obscene' magazine". Los Angeles Times. נבדק ב-12 בינואר 2015. {{cite news}}:  (עזרה) Julber's article was "You Can't Print It!", about how to steer clear of government censorship policies. He represented One, Inc. pro bono. In 2015 he was 90 years old and living in Carmel, California, with his wife.
1 2  Rauch, Jonathan (5 בפברואר 2014). "The unknown Supreme Court decision that changed everything for gays". Washington Post. נבדק ב-12 בינואר 2015. {{cite news}}:  (עזרה)
↑  One, Inc. v. Olesen, 241 F.2d 772 (9th Cir. 1957).
↑  One, Inc. v. Oleson, 355 U.S. 371, 372 (1958), citing Roth v. United States, 354 U.S. 476 (1957).
עיסא סיסי

| --- | --- |
אין תמונה חופשית
 לידה:  27 ביוני 1970 (בן 54) פריטאון, סיירה לאון 
 מדינה:  סיירה לאון 
 מפלגה:  החזית המהפכנית המאוחדת 
 
עיסא חסן ססאי (נולד ב-27 ביוני 1970) שירת כקצין צבאי בכיר ומפקד בחזית המהפכנית המאוחדת (RUF) ובכוחות ה-Armed Forces Revolutionary Council‏ (AFRC) בהתקוממותם נגד ממשלת סיירה לאון. אמר שהוא כפוף רק לסם בוקארי, מפקד שדה הקרב, וג'וני פול קורומה, מנהיג ה-AFRC.
ססאי ידוע בתור המפקד שהורה על פירוק החזית המהפכנית המאוחדת מנשקו, ובכך סיים למעשה את מלחמת האזרחים בסיירה לאון.
ב-7 במרץ 2003,הוגש נגדו כתב אישום על ידי בית המשפט המיוחד לסיירה לאון בגין פשעים נגד האנושות ופשעי מלחמה אחרים, כולל טרור שבוצע כנגד אזרחים, עונשים קולקטיביים, הרג לא חוקי, פשעים נגד האנושות, אלימות מינית, אלימות גופנית, שימוש בילדים כחיילים, חטיפות ועבודות כפייה, ביזה ושריפה, והתקפות גנד אנשי כוח המשימה של האומות המאוחדת בסיירה לאון. הוא כפר באשמה בהופעתו הראשונית בבית המשפט. ב-25 בפברואר 2009 הורשע ססאי ב-16 מתוך 18 האישומים שעמד בפניהם בבית המשפט המיוחד לסיירה לאון בפריטאון, יחד עם המנהיגים לשעבר מוריס קאלון, שנידון ל-40 שנות מאסר, ואוגוסטין גבאו, שנידון ל-25 שנות מאסר. ססאי נידון למספר עונשים חופפים, שהארוך ביותר מביניהם הוא 52 שנות מאסר.
הערות שוליים

↑  "Rebels disarm in Sierra Leone". BBC News. 2 באוגוסט 2001. נבדק ב-23 בספטמבר 2013. {{cite web}}:  (עזרה)
↑  "S Leone trio guilty of war crimes". BBC News. 25 בפברואר 2009. נבדק ב-25 בפברואר 2009. {{cite web}}:  (עזרה)
פדרציית הקריקט האיטלקית

| --- | --- |

 ענפי ספורט:  קריקט 
 מיקום המטה:  רומא 
 תאריך ייסוד:  26 בנובמבר 1980 
 cricketitalia.org
 
פדרציית הקריקט האיטלקית (באיטלקית: Federazione Cricket Italiana) היא הגוף המפקח על תחרויות הקריקט המתרחשות באיטליה.
פדרציית הקריקט האיטלקית אחראית, עם עזרה ממועצת הקריקט האירופית, על פיתוח וניהול המשחק באיטליה ובחירת שחקני נבחרת איטליה בקריקט. פדרציית הקריקט באיטליה אחראית על אקדמיה לאימון שחקני הנוער הממוקמת 180 קילומטר צפונה מרומא, במועדון הקריקט "גרוסטו".
משרדה הראשי נמצא ברומא, איטליה. הנשיא הנוכחי הוא סימון גמבינו. יוסדה בשנת 1980.
פיטה טאופטופואה

| --- | --- |

 לידה:  5 בנובמבר 1983 (בן 40) בריזבן, אוסטרליה 
 מידע כללי
 מדינה:  טונגה טונגה
 השכלה:  Tonga High School 
 משקל:  100 ק"ג 
 גובה:  1.91 מ'
 www.pitataufatofua.com
 ספורט
 ענף ספורט:  טאקוונדו
 משקל:  80 ק"ג ומעלה
 תקופת הפעילות:  מ-1988-
 
פיטה ניקולאס טאופטופואה (באנגלית: Pita Nikolas Taufatofua; נולד ב-5 בנובמבר 1983) הוא לוחם טאקוונדו טונגי-אוסטרלי המתחרה בקטגוריית המשקל של 80 ק"ג ומעלה. טאופטופואה הוא גם מחליק סקי למרחקים.
קריירה

טאופטופואה נולד באוסטרליה, אך גדל בטונגה, והחל להתאמן בטאקוונדו בגיל 5. הוא נכשל בשני ניסיונותיו הראשונים להשתתף במשחקים האולימפיים, בתחרויות שנערכו לקראת אולימפיאדת בייג'ינג (2008) ואולימפיאדת לונדון (2012).
גם דרכו לאולימפיאדת ריו דה ז'ניירו (2016) לא הייתה פשוטה. הוא סבל מפציעה שכללה שישה שברים ושלושה קרעים ברצועות, ובמשך שלושה חודשים היה מרותק לכיסא גלגלים.
לקראת המשחקים השתתף בטורניר הקדם-אולימפי של אוקיאניה, וניצח במפתיע בקרב הגמר את הניו זילנדי דאפיד סנדרס, שדורג במקום ה-15 בעולם. בעקבות ניצחונו, הבטיח את השתתפותו במשחקים, והיה ללוחם הטאקוונדו הראשון שמייצג את טונגה במשחקים האולימפיים. כדי לממן את הגעתו, נעזר במימון המונים. הוא נבחר לשאת את דגל ארצו בטקס הפתיחה, ומשך תשומת לב בהופעתו, כשלבש רק חצאית טאוואלה מסורתית, ופלג גופו העליון היה משוח בשמן.
במשחקים עצמם הובס בשמינית הגמר על ידי האיראני סג'ד מרדאני בתוצאה 16-1 והודח.
לקראת אולימפיאדת פיונגצ'אנג החל להתאמן בסקי למרחקים וב-20 בינואר 2018 דווח על הכללתו במשחקים. הוא נשא פעם נוספת את דגל המשלחת והופיע שוב כשפלג גופו העליון ערום למרות הטמפרטורה הנמוכה. בתחרות הסקי למרחקים סיים במקום ה-114 מתוך 118 מתחרים.
לטאופטופואה תואר בהנדסה, ונכון לשנת 2016 לומד לתואר שני בתחום. במקביל, הוא עובד כיועץ נוער, ומאז גיל 18 גם עסק בדוגמנות.
פדרציית הרוגבי באיטליה

| --- | --- |

 ענפי ספורט:  רוגבי יוניון 
 תחום השיפוט:  איטליה 
 מיקום המטה:  רומא 
 יושב ראש:  Andrea Duodo 
 תאריך ייסוד:  28 בספטמבר 1928 
 federugby.it
 
פדרציית הרוגבי באיטליה (באיטלקית: Federazione Italiana Rugby או בקיצור FIR) היא הגוף האחראי על אגודות הרוגבי באיטליה.
ב-25 ביולי 1911 הוקם הארגון "Propaganda Committee" במטרה לקדם את ספורט הרוגבי באיטליה. בשנת 1928 הפך גוף זה לפדרציית הרוגבי באיטליה.
בשנת 1934 פדרציית הרוגבי באיטליה הקימה, בסיוע עם עוד גופים, את אגודת הרוגבי באירופה (FIRA).
בשנת 1987 הצטרפה הפדרציה להנהלת הרוגבי הבינלאומית (IRB) כאשר שתיהן לקחו חלק במונדיאל 1930.
עבודה זרה בשיתוף

ביהדות, עבודה זרה בשיתוף היא מציאות שבה אדם עובד את ה' בשיתוף עם אל אחר או אלילים אחרים, והיא כלולה באיסור עבודה זרה, שהוא מהחמורים בתורה. הדוגמה המקראית למציאות זו היא הכותים שהובאו לשומרון מאזור אשור. ישנה מחלוקת הלכתית באחרונים האם מותר לגויים לעבוד עבודה זרה בשיתוף, ובאילו תנאים.
מקורות הדין

בתלמוד הבבלי מובאים דברי רבי יוחנן שבזכות שאמרו ישראל בחטא העגל "אלה אלוהיך ישראל אשר העלוך מארץ מצרים" בלשון רבים, ניצלו מכליה, כי על אף שעבודה זרה בשיתוף עם ה' אסורה לישראל, אין היא חמורה כעבודה רק לאל זר. הגמרא מביאה על כך מחלוקת תנאים, האם עבודה זרה בשיתוף אכן קלה מעבודה זרה ללא שיתוף עם ה', או לא:
אמר רבי יוחנן: אלמלא וי"ו שב"העלוך", נתחייבו שונאיהם של ישראל [בלשון סגי נהור] כלייה. כתנאי; אחרים אומרים: אלמלא וי"ו שב"העלוך" נתחייבו שונאיהם של ישראל כלייה, אמר לו רבי שמעון בן יוחאי: והלא כל המשתף שם שמים ודבר אחר נעקר מן העולם, שנאמר: "בלתי לה' לבדו"! אלא מה תלמוד לומר: "אשר העלוך" - שאיוו אלוהות הרבה
הכותים

בספר מלכים ב' פרק י"ז מסופר שמלך אשור הגלה לאזור השומרון את הכותים ועמים נוספים, אך היות שהם המשיכו לעבוד את אלוהיהם גם בארץ ישראל, ה' שלח עליהם אריות שטרפו בהם. בעקבות זאת פנו הכותים למלך אשור, והוא שלח להם כהן מממלכת ישראל שילמד אותם את "משפט אלוהי הארץ". הכותים לא זנחו את פולחנם לאליליהם בעקבות זאת, אך צרפו אליה גם את חוקי ה', אלוהי הארץ, והאריות חדלו מלפגוע בהם. בלשון המקרא מוגדים מעשיהם כך: ”וַיִּהְיוּ הַגּוֹיִם הָאֵלֶּה יְרֵאִים אֶת ה' וְאֶת פְּסִילֵיהֶם הָיוּ עֹבְדִים גַּם בְּנֵיהֶם וּבְנֵי בְנֵיהֶם כַּאֲשֶׁר עָשׂוּ אֲבֹתָם הֵם עֹשִׂים עַד הַיּוֹם הַזֶּה” (מלכים ב' פרק י"ז פסוק מ"א).
מספר ראשונים ואחרונים מזכירים מאורע מקראי זה כדוגמה לעבודה זרה בשיתוף שלא נאסרה לגויים.
מחלוקת האחרונים האם השיתוף מותר לגויים

בעלי התוספות על מסכת תלמוד בבלי, מסכת סנהדרין, דף ס"ג, עמוד ב' מביאים מספר נימוקים מדוע בימיהם מותר להשביע נוצרי בבית המשפט כדי לגבות ממנו ממון שהנוצרי חייב לו, אף שלכאורה הוא גורם בכך לנוצרי להישבע באלוהיו ויש בזה משום איסור לא ישמע על פיך. אחד הנימוקים הוא שבני נח לא נצטוו על השיתוף:
ורבנו תם אומר: מותר לקבל הימנו השבועה קודם שיפסיד... מכל מקום בזמן הזה כולן נשבעים בקדשים שלהן, ואין תופסין בהם אלהות. ואף על פי שמה שמזכירין עמהם שם שמים, וכוונתם לדבר אחר, מכל מקום אין זה שם עבודת כוכבים. גם דעתם לעושה שמים, ואף על פי שמשתפין שם שמים ודבר אחר לא אשכחן דאסור לגרום לאחרים לשתף. ו'לפני עור' ליכא, דבני נח לא הוזהרו על כך
דברי התוספות הועתקו בראשונים ואחרונים רבים, ובראשם הרמ"א על השולחן ערוך, אורח חיים, סימן קנ"ו, סעיף א'.
נחלקו האחרונים מה כוונת בעלי התוספות: לדעת רוב האחרונים, הכוונה היא שאין לגויים איסור לעבוד את ה' בשיתוף עם פולחן אלילי.
מנגד, לדעת כמה אחרונים כוונת התוספות שאין לגוי איסור להישבע בשם ה' ובשם אל נוסף, אך לעבוד אל נוסף מלבד ה' אסור גם לו.
מחלוקת האחרונים האם השיתוף מותר לגויים > הגדרת השיתוף המותר

בספר עולת תמיד הגדיר שהשיתוף שהותר לגויים להאמין בו הוא זה שהמאמין בו סובר שה' ברא את השמים והארץ, ונתן ממשלה מסוימת בידי הכוכבים וכדומה המושלים תחתיו, ולכן יש מקום לעבוד גם אותם. אך להאמין שיש שתי רשויות אלוהיות שוות - גם לגויים אסור.
ראו גם

ייחוד השם
הערות שוליים

↑  שו"ת הרשב"א החדשות סימן שס"ח. מלבי"ם על ספר מלכים ב', פרק י"ז, פסוק ל"ד, ועוד.
↑  דרכי משה אורח חיים סימן קנ"ו סעיף קטן ב', וביורה דעה סימן קנ"א. באר הגולה חושן משפט סימן תכ"ה סעיף קטן ש. עולת תמיד אורח חיים סימן קנ"ו סעיף קטן ג'. ש"ך יורה דעה סימן קנ"א סעיף קטן ז, ועוד רבים.
↑  שו"ת שער אפרים סימן כ"ד. שו"ת מעיל צדקה סימן כ"ב. רבי שמואל סג"ל לנדא, בשו"ת נודע ביהודה תניינא יורה דעה סימן קמ"ח, ועוד.
↑  אורח חיים סימן קנ"ו סעיף קטן ג'.
עכסן מרכז-אמריקאי

| עכסן מרכז אמריקאי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: עכסן
מין:: עכסן מרכז אמריקאי
שם מדעי
 Crotalus simus ‏לטריי, 1801

עכסן מרכז-אמריקאי (שם מדעי: Crotalus simus) הוא מין מהסוג עכסן החי בטבע במקסיקו ובאמריקה המרכזית ומכאן שמו. לעיתים הוא נחשב לתת-מין של עכסן דרום-אמריקאי.
תיאור

העכסן בעל פנים מעוגלות וקצרות ולשון ארוכה באמצעותה הוא מרחרח את הסביבה. אורכו הממוצע 140-160 ס"מ אף שהגדולים ביותר הגיעו ל-180 ס"מ. הזכרים גדולים מעט מהנקבות. העכסן הוא בעל קשקשים מחוספסים וגדולים על פני גופו, צבעם אפור או צהוב. כמו רוב העכסנים קצה זנבו בעל "פעמון" באמצעותו הוא מקרקש כדי להפחיד את אויביו - בעיקר עופות דורסים, חתולים, לוטרות וראקונים. הקרקוש מזהיר את אויביו מפני היותו ארסי מאוד. מנה קטנה של ארס מנחש זה יכולה לגרום להתכווצות שרירים, בחילות והקאות, נפיחות של האזור המוכש ולעיתים גם נשירה של האיבר, אך רק לעיתים נדירות יביא העכסן למותו של אדם בריא. הנחש מעדיף לברוח מאנשים או להפחיד אותם ורק כמוצא אחרון ישתמש בארסו.
העכסן מסוגל לחוש חום על ידי גומות מיוחדות בצידי העיניים, דבר המסייע לו לאתר את מזונו: יונקים ועופות קטנים.
הוא חי ביערות פתוחים, מישורים, אזורי סלעים, מדבריות ואזורי חוף במקסיקו ממיצ'ואקאן עד וראקרוס ולאורך חצי האי יוקטן וכן במורד החוף האטלנטי וגם במרכז-אמריקה בבליז, גואטמלה, אל סלוודור, הונדורס, ניקרגואה וקוסטה ריקה. ייתכן שהוא מופיע גם בקולומביה אף שהוא לא נמצא בפנמה.
תת-מינים

C. s. culminatus
C. s. simus
C. s. tzabcan - תת-המין של חצי האי יוקטן
הערות שוליים

↑  עכסן מרכז אמריקאי באתר הרשימה האדומה של IUCN
פיוטר טורצ'אנינוב

| --- | --- |

 לידה:  1 בדצמבר 1779 (יוליאני) סנקט פטרבורג, רוסיה, האימפריה הרוסית 
 פטירה:  4 במרץ 1856 (יוליאני) (בגיל 76) סנקט פטרבורג, רוסיה, האימפריה הרוסית 
 מקום קבורה:  Bolsheohtinskoe cemetery 
 
פיוטר איוואנוביץ' טורצ'אנינוב (ברוסית: Петр Иванович Турчанинов;‏ 1 בדצמבר  1779 – 28 במרץ 1856) היה מלחין, קנטור (זמר כנסייתי) ומורה לזמרה רוסי יליד אוקראינה, אחד מחשובי היוצרים בתחום המוזיקה הליטורגית (הכנסייתית) הנוצרית אורתודוקסית, כומר אורתודוקסי (בזמן פרישתו, בדרגת "פרוטוייראוס" או "פרוטופופ"). הצטיין במיוחד בעיבודיו למקהלה של שירים כנסייתיים עתיקים.
קורות חייו

טורצ'אנינוב נולד בסנקט פטרבורג, בירת רוסיה, ב-1 בדצמבר 1779, לפי הלוח הגרגוריאני, כבן למשפחת אצולה רוסית מן העיר קייב, אוקראינה, אז חלק מהאימפריה הרוסית. למד בבית ספר עממי בקייבו. כבר בגיל 8 הצטיין בקולו הענוג והגבוה וגויס למקהלה הצבאית של הגנרל אנדריי אי. לבנידוב. בתקופה בה נהגו מפקדים צבאיים ואצילים לטפח מקהלות משל עצמם.
כישוריו הקוליים משכו את תשומת לבו של הנסיך גריגורי פוטיומקין ובהתערבותו נשלח ללמוד פיתוח קול אצל ג'וזפה סארטי ביאשי (שם נמצאה אז מפקדתו של פוטיומקין)
ואולי גם בפטרסבורג, שם המוזיקאי האיטלקי ניהל את האקדמיה למוזיקה. עקב מותו של פוטיומקין חזר טורצ'אנינוב לקייב למקהלת הגנרל לוואנידוב. בקייב ואחר כך בחרקוב השלים את השכלתו המוזיקלית אצל ארטמי ודל (1767 – 1810), אשר משנת 1794 כיהן כמנהל מקהלת לוואנידוב. טורצ'אנינוב היה לתלמיד האהוב על ודל ושניהם התגוררו ביחד מספר שנים ועברו לחרקוב בעקבות מעסיקם, הגנרל לוואנידוב.
בגיל 22 ב-1798 מונה טורצ'אנינב למנהל המקהלות הכנסייתית של דוסיפיי, הבישוף (ארכייראוס) בעיירה סבסק באזור בריאנסק. בשנת 1803 התקבל שם לשורות הכמורה האורתודוקסית (פרבוסלאווית). בשנת 1809 נקרא לעיר גטצ'ינה, מדרום לסנקט פטרסבורג, שם קבע חצרו הצאר פאבל הראשון. טורצ'אנינוב התמנה למנהל ("רגנט") של מקהלת הכנסייה המטרופוליטאנית ונשאר בתפקיד במשך 19 שנה. החל משנת 1827 עסק בהוראה זמרה ופיתוח קול בקפלה האימפריאלית. בשנת 1833 מונה לפרוטופופ (פרוטויריאוס) אחראי על כנסיות החצר. ואחר כך קיבל תפקיד אחראי על שרותי הדת בארמון השיש בסנקט פטרסבורג. הוא פרש לגמלאות בשנת 1841.
במהלך חייו אף עסק רבות בהוצאה לאור של אוצרות המוזיקה הכנסייתית הרוסית ובעיבודיהם. התפרסם במיוחד במוזיקה לטקסי אשכבה ואזכרה דתיים, חיבוריו זכו להשמעות בידי מאמינים פרבוסלויים גם מחוץ לגבולות רוסיה. חלק מיצירותיו הולחנו למען מקהלת המנזר סרגייבקי.
בזכות עבודתו עיבדו אף מלחינים אחרים של מוזיקה הכנסייתית שירים ליטורגיים ישנים מספרי התפילות, שהיו מושרים עד אז רק על ידי קנטורים ולא על ידי מקהלות.
הוא הוסיף אקורדים לשירים ישנים כאלה מנוסח הקרוי "זנאמניי" ומנוסח "קייב". אף על פי שהושפע בעצמו על ידי סארטי, טורצ'אנינוב התקומם נגד ה"טרנד" האיטלקי במוזיקה הכנסייתית הרוסית ושאף לחזרה אל המקורות הרוסים הישנים, גם בעת שעובדו לשירת מקהלה ובכך בישר את גישתו של מיכאיל גלינקה.
פיוטר טורצ'אנינוב נפטר ב-28 מרץ 1856 (16 מרץ לפי לוח השנה היוליאני) בסנקט פטרסבורג.
בשנת 2006 ציינו כנסיות אורתודוקסיות סלאוויות בעולם, 150 שנה למותו.
יצירות ועיבודים

עבודותיו פורסמו בשנת מותו, 1856, בארבעה כרכים.
מכלול יצירותיו פורסמו בשנים 1905 -1906 בחמשה כרכים, על ידי א. קסטלסקי. Поли. собр. духовно-музыкальных сочинений, под ред. А. Кастальского, кн. 1-5, М., (1905-06
יצירות ועיבודים > מעיבודיו ויצירותיו הבולטים

Тебе одеющагося "וכל הבריאה תשמח בך" - עיבוד לשיר בולגרי עתיק
Да молчит всякая плоть "הס כל בשר מפני ה'"(לפי ספר זכריה ב,י"ג) המשמשים כשירי "זאדוסטויניקי" בתריסר החגים העיקריים של הכנסייה האורתודוקסית ו"יירמוסים" ליום ה' הקדוש ולשבת הקדושה בחג הפסחא.
הטרפריון "יוסף האציל" Благообразный Иосиф המוקדש ליוסף הרמתי, עיבוד של שיר בולגרי עתיק.
Благовещение Пресвятыя Владычицы нашея Богородицы (בשורת מרים הקדושה)
Воскресни, Боже, суди земли ("קומה אלהים שפטה הארץ" לפי תהלים פ"ב, ח)
Вознесе́ние Госпо́дне ("עליית אדוננו")
Ѹ҆спе́нїе прест҃ы́ѧ влⷣчцы на́шеѧ богородицⷣы (הירדמותה של מרים גבירתנו הקדושה)
Вход Госпо́день в Иерусали́м  (כניסת האדון לירושלים)
Вхо́дъ во хра́мъ прест҃ы́ѧ влⷣчцы на́шеѧ богородицⷣы (כניסת מרים הקדושה לבית המקדש)
Bоздви́женїе  кpecта̀ (התרוממות הצלב)
Преображение Господа Бога (ההשתנות הקדושה של אדוננו)
О тебе́ ра́дуется вся́кая тварь   (ותשמח בך כל הבריאה)
Рождество Твое Христе Боже наш' (לידתו של ישו, אדוננו ומושיענו)
Рождество Пресвятой Владычицы нашей Богородицы (לידת מרים הקדושה)
Bоскресенье Святой Троицы (יום ראשון של השילוש)
"שיר כרובים" מס. 5
הקאנון Волною морскою המושר בשבת הגדולה
היירמוס סצ'נויה המושר ביום ה' הגדול
מסות וכתבים אחרים

"הנכה הרוסי" על אודות הוצאתם לאור של יצירותיו לפסנתר של בורטניאנסקי - 1825
אגרות מהמולדת - 1825
אוטוביוגרפיה - "שיחת בית" - פורסם ב-1863
לקריאה נוספת

עבודת הקודש - ספר פרטיטורות, - David Drillock, John Erickson, Helen Breslich Erickson The Divine Liturgy St.Vladimir Seminary Press, New York 2005
J.Handschin- Le Chant ecclesiastique russe, International Musicological Society 1952
הערות שוליים

↑  Биография Петр Турчанинов
↑  Турчанинов Петр Иванович - Древо
↑  קיצור תולדות הזמרה הכנסייתית הרוסית - מאת קובאלג'י לפי וו. קוסטובסקי
↑  N.Brjan-chaninov La Chiesa russa - cap.VIII Liturgia e musica i chiesa על המוזיקה הכנסייתית הרוסית
↑  The Russian Orthodox Church Outside of Russia - Official Website
| --- | --- |
בקרת זהויות :  NLI: 987007450041605171  PLWABN: 9810656860005606  BnF: cb13942551q (data)  GND: 137319894  ISNI: 0000 0003 5497 5228  LCCN: no99071993  LNB: 000077458  MusicBrainz: 9d973123-4251-47c1-85c9-520512a3abca  VIAF: 292549755   WorldCat (עם VIAF): 292549755